2017-2018 სასწავლო წლის მეორე სემესტრის შეფასებების მიხედვით

**გამოვლინდნენ ლუკა ასათიანის სახელობის სტიპენდიანტები**

ქალაქ ბათუმის მუნიციპალიტეტის 2018 წლის ბიუჯეტით დამტკიცებული ქვეპროგრამის „ლუკა ასათიანის სახელობის სტიპენდია წარმატებული სტუდენტებისათვის“ ფარგლებში მ.წ. 24 სექტემბრიდან 31 ოქტომბრის ჩათვლით მიმდინარეობდა განაცხადების მიღება. სულ შემოვიდა 83 განაცხადი, რომელთაგან ქვეპროგრამით დადგენილ მოთხოვნებს აკმაყოფილებდა 81 განაცხადი.

81 კონკურსანტიდან, ქვეპროგრამის ბენეფიციარებად გამოვლინდნენ სტუდენტები, რომელთა საშუალო არითმეტიკული ქულა, 2017-2018 სასწავლო წლის მეორე სემესტრის შედეგების მიხედვით, 97,83 ქულას და მეტს შეადგენს, ჯამში 50 სტუდენტი.

დაფინანსებულ სტუდენტთა შორის 7 სტუდენტი სწავლობს პრიორიტეტულ მიმართულებებზე (მშენებლობის მიმართულებით - 3, არქიტექტურის მიმართულებით - 3, კულტურული მემკვიდრეობის მიმართულებით - 1, ეკოლოგია/გარემოსმცოდნეობის მიმართულებით - 1), 2 სტუდენტი მაგისტრანტია და 48 - ბაკალავრი.